الظهر صندوق امانات
مثل كلمت بخت تاخذها وتنام
مااعرف اجذب من اعاشر
على اذن اليضدني مخضر احساس
هيج تفيض من روحي المشاعر
افرح للبلابل لمن اطير
ووادعها بدمع لمن تهاجر
يكتلني قهر موت الفراشات
وماانطي الورد للعده اظافر
بكلب شايل نبي اتلكى الاحزان
رغم ادري الحزن خطاركافر
شوصف طيبتي والله اني حيران
واظن حتىالوصف وياي حاير
كاتب على الظهر صندوق امانات
وبيه ربعي شكثر خلو خناجر
وغطيت الجرح باحلى ابتسامات
وبلعت شكد قهر وي الجكاير
ادنك للطفل واهديله بوسات
وعلى دمعه فقير اعمي النواظر
وصل بيه التواضع هيج للناس
بحيث المنطقه ماتدري شاعر
اليحمل كل هذن والبعض خانوه
اذن مجبور لوصاحب دفاتر